Shawwāl () waa bisha tobanaad ee Kalandarka Hijriga. Bishani waxay ku dhamaataa 30 maalmood. Bisha Shawwaal waa bisha tobanaad ee maalintiriska Hijriga ah. Ereyga Shawwāl macnaheedu waa "qaaditaan". Maalinta koowaad ee bisha Shawwāl waa Ciid al-Fitr, maalinta dadka Islaamka ah u dabaaldegaan dhamaystirka soonka Bisha Ramadan. Qaar ka mid ah Muslimiintu waxay ku daraan lix maalmood oo soon ah, kaasi oo sunno adag ah. Sida ku xusan axaadiis badan, qofkii sooma bisha Ramadaan isla markaana ku dara lixda cisho ee Shuwaalka ah wuxuu la mid yahay qof soomay sanadka oo dhan. Sida caadiga ah, bilaha sanadka Hijriga ah waxay la bilaabmaan dhalashada (soo bixitaanka) dayaxa, waxayna inta ugu badan 11 ilaa 13 maalmood ka gaaban yihiin Kalandarka Miilaadiga ee la shaqeeya qoraxda. Hoos waxaad ku arkaysaa waa qiyaasta wakhtiga ay bilaamayso iyo dhamaanayso bishani (qiyaastani waxaa laga soo xigtay Maalintiriska Umm Al-Qura ee Sacuudi Carabiya): Kalandarka Islaamka waa maalintiriska (Kalandarka) bulshada Islaamka kaasi oo loo yaqaano Hijri. Si la mid ah kaalandarka Miilaadiga ah, sanadka Hijriga ah waa labo iyo toban bilood kuwaasi oo leh 354 ama 355 maalmood (cisho).